Erytorban sodný

Erytorban sodný je prídavná potravinárska látka, ktorá sa používa hlavne v mäse, hydine a nealkoholických nápojoch. Z chemického hľadiska je to sodná soľ kyseliny erytorbovej. Pri použití v spracovanom mäse, napríklad hot dogoch, urýchľuje premenu dusitanov na oxid dusnatý, čo umožňuje rýchlejšie nasoľovanie a zachovanie ružovej farby mäsa. Ako antioxidant je štruktúrne podobný vitamínu C (kyseline L-askorbovej), zlepšuje stabilitu chute a pomáha predchádzať tvorbe karcinogénnych nitrózamínov. Pri použití v potravinárstve sa označuje E číslom E316.Current EU approved additives and their E Numbers, Food Standards Agency

 Vlastnosti 
Erytorban sodný je rozpustný vo vode. pH jeho vodného roztoku je medzi 5 a 6. pH 10% roztoku vytvoreného z komerčného erytorbanu sodného môže byť medzi 7,2 a 7,9. V suchej kryštalickej podobe je nereaktívny. Vo vodnom roztoku ľahko reaguje s atmosferickým kyslíkom a inými oxidačnými činidlami, preto je vhodný ako antioxidant.

 Použitie 

 Potravinárstvo 
Po tom, čo americká FDA zakázala použitie siričitanov ako konzervantov, sa pre tento účel začali častejšie používať erytorban sodný a kyselina erytorbová v jedlách, ktoré sa majú spotrebovať čerstvé (napr. šaláty). Takisto sa používajú častejšie ako náhrada siričitanov, pretože niektorí ľudia sú na siričitany alergickí. Erytorban sodný sa používa v bolonskej klobáse a niekedy v nápojoch, pečených produktoch a zemiakovom šaláte. Erytorban sodný sa vyrába z cukrov z rôznych zdrojov, ako sú cvikla, cukrová trstina a kukurica. Erytorban sodný sa zvyčajne vyrába fermentačnými procesmi z D-glukózy baktériou Pseudomonas fluorescens. Väčšina syntéz prebieha cez kyselinu 2-keto-D-glukónovú. Existujú tvrdenia, že erytorban sodný sa vyrába z mletých dážďoviek, avšak to nie je pravda.Sodium Erythorbate - is it an earthworm?, Oregon Department of Agriculture Predpokladá sa, že pôvod týchto tvrdení je v podobnosti anglických názvov (erythorban sa podobá na slová earthworm, dážďovka, a bait, návnada).

 Ostatné 
Medzi alternatívne spôsoby použitia patrí vývoj antioxidantov i pre použitie mimo potravinárstva. Táto látka bola napríklad použitá pri vývoji inhibítorov hrdzavenia kovovChristensen RJ, Steimel LH, Oxygen scavenger for boiler water and method of use. US patent 4,891,141. 1990 a bola použitá v aktívnych obaloch.R. Joven, A. Garcia, A. Arias, J. Medina. Development of an active thermoplastic film with oxygen scavengers made of activated carbon and sodium erythorbate. In: Packaging Technology and Science, Vol 28, No. 2; 01/2015. Takisto bolo preukázané, že antioxidačné vlastnosti erytorbanu sodného znižujú tvorbu kyseliny tiobarbiturovej v mrazenom mäse, čím predlžuje jeho trvanlivosť.

 Referencie 

 Zdroj 

Kategória:Antioxidanty
Kategória:Potravinárske aditíva
Kategória:Hydroxyderiváty
Kategória:Laktóny
Kategória:Enoly
316